CELEX: 62017CN0633
Language: bg
Date: 2017-11-10 00:00:00
Title: Дело C-633/17: Преюдициално запитване от Landesverwaltungsgericht Oberösterreich (Австрия), постъпило на 10 ноември 2017 г. — Gmalieva s.r.o., Manfred Naderhirn

5.2.2018   
            
            
               BG
            
            
               Официален вестник на Европейския съюз
            
            
               C 42/4
            
         Преюдициално запитване от Landesverwaltungsgericht Oberösterreich (Австрия), постъпило на 10 ноември 2017 г. — Gmalieva s.r.o., Manfred Naderhirn
   (Дело C-633/17)
   (2018/C 042/07)
   Език на производството: немски
   
      Запитваща юрисдикция
   
   Landesverwaltungsgericht Oberösterreich
   
      Страни в главното производство
   
   
      Жалбоподатели: Gmalieva s.r.o., Manfred Naderhirn
   
      Ответници: Landespolizeidirektion Oberösterreich, Bezirkshauptmann von Linz-Land
   
      Встъпили страни: Mag. Jungwirth и Mag. Fabian OHG, Mag. Krenn KG, Michael Weber, Gunhild Mayr и Mag. Übermaßer KG
   
      Преюдициален въпрос
   
   Съответства ли на гарантираната в член 49 ДФЕС свобода на установяване и на гарантираното в член 56 ДФЕС свободно предоставяне на услуги такова съчетание от процесуална система и организация на съдилищата, каквото е установено в Австрия в съдебната система в областта на публичното право в член 133, параграф 4 от B-VG и член 144, параграф 1 от B-VG във връзка от една страна с членове 41, 42 и 63 от VwGG, съответно във връзка с член 87 от VfGG, от друга страна,
   а именно:
   чиста касация във върховната инстанция, което означава, че съдът не решава делото по същество, а само формално „връща делото“ на долната инстанция, тоест:
   
               1)
            
            
               отмяна на обжалвания съдебен акт,
            
         
               2)
            
            
               свързана със задължение на долната инстанция за постановяване на ново решение по същество, като
            
         
               3)
            
            
               същевременно е налице обвързаност от правното становище на по-горната инстанция,
            
         при което това обвързващо действие е установено в закона общо, тоест по-специално и в хипотезите, в които ex lege не е гарантирано, че горестоящият съд е извършил самостоятелна и основана на актуалното фактическо положение проверка за съгласуваност и за пропорционалност в производство, отговарящо на изискванията на член 6 ЕКПЧ, съответно на член 47 от Хартата за основните права на Европейския съюз, а производството по-скоро се характеризира преди всичко със:
   
               1)
            
            
               забрана за представяне на нови правни основания и нови доказателства,
            
         
               2)
            
            
               обвързаност от установените от по-долната инстанция факти,
            
         
               3)
            
            
               свързана с фактическото и правното положение, релевантни към момента на произнасянето на долната инстанция, и
            
         
               4)
            
            
               ограничаване на правомощието за установяване на фактите и постановяване на решение по тях, от една страна до чисто принципни правни въпроси (VwGH), и от друга страна, съответно до нарушения в областта на основните права (VfGH)?